Ziyodiylar

Ziyodiylar (818—1018) – Abbosiylar hukmronligini tan olgan Yamandagi sulola. Sulola asoschisi Muhammad ibn Ziyod (818—859).
 Davlat tashkil topishi 
Sulola asoschisi Muhammad ibn Ziyod Yazid ibn Abu Sufyon ibn Harb ibn Umayya (Muoviya I ning ukasi) avlodi boʻlgan. Ziyodiylar Tihoma, Xadramavtdan sharqdagi yerlarda va Yamanning togʻli mintaqalarida hukmronlik qilishgan. Ziyodiylar amirligining poytaxti Zabid shahri boʻlgan. Davlat tanazzulga uchragan paytda, Sano va Janadda Ya’furiylar davlati tashkil topdi.
 Davlat tanazzuli 
Yamanning shimoliy sohilboʻyi hududlarini poytaxt Assar bilan birga ishgʻol qildi, qarmat Ali ibn Fazl 904-yili Zabid shahrini talon-toroj qiladi. 989-yil Yaʼfuriylar hujum qilib, Zabidni yoqib yubordilar. Biroq mamluk al-Husayn ibn Salama davlatni saqlab qoldi. Sulola hukmronligining soʻngida habash gʻulomlar katta taʼsirga ega boʻlgan. 1018-yili Ziyodiylar davlatining shimoliy qismini boshqarayotgan gʻulomlardan chiqqan vazirlar, jumladan, ularning rahbari Najoh oʻzini taxt daʼvogari deb eʼlon qildi va Najohiylar sulolasiga asos soldiVohidov Sh., Qodirov A. Sharqning mashhur sulolari. Toshkent: Akademnashr, 2013 112-113-betlar.
 Hukmdorlar roʻyxati 
+ Ziyodiylar sulolasi hukmdorlari №  Hukmdorlar  Hukmronlik yillari 1  Muhammad ibn Ziyod  818—859 2  Ibrohim ibn Muhammad  859—896 3  Ziyod ibn Ibrohim  896—902 4  Ibn Ziyod  902—911 5  Ishoq ibn Ibrohim  911—981 6  Abdulloh (yoki Ziyod) ibn Ishoq  981—1012 7  Ibrohim (yoki Abdulloh) ibn Abdulloh  1012—1018

 Manbalar 

Turkum:Sunniy sulolalar